

	



ZÁSADY PRÁV DOTKNUTÝCH OSÔB
Medochemie Limited

Tento dokument uvádza, sumarizuje a vysvetľuje práva dotknutých osôb podľa Všeobecného nariadenia o ochrane údajov 679/2016 EÚ, ktoré nadobudlo účinnosť 25. mája 2018 (ďalej len „GDPR“). Tieto práva zahŕňajú:

•    Informácie (články 12–14 a odôvodnenia 58–62).
•    Prístup k osobným údajom (články 12 a 15 a odôvodnenie 63).
•    Opravu osobných údajov (článok 16).
•    Vymazanie osobných údajov („právo na zabudnutie“) (článok 17 a odôvodnenia 65 a 66).
•    Obmedzenie spracúvania údajov (článok 18).
•    Námietku proti spracúvaniu údajov (článok 21 a odôvodnenia 69 a 70).
•    Právo na kópiu svojich osobných údajov alebo prenos osobných údajov inému prevádzkovateľovi údajov, inak známy ako právo na prenosnosť údajov (článok 20 a odôvodnenie 68).
•    Nevystavenie sa automatizovanému rozhodovaniu (článok 22 a odôvodnenie 71).
•     Oznámenie o porušení bezpečnosti údajov (článok 34 a odôvodnenie 86).
Tento dokument obsahuje stručné vysvetlenie všetkých vyššie uvedených práv a relevantné usmernenia týkajúce sa krokov, ktoré má dotknutá osoba vykonať pri uplatňovaní týchto práv. 
Tento dokument o právach dotknutej osoby sa má čítať v s úvislosti so Zásadami ochrany osobných údajov a Zásadami používania súborov cookies spoločnosti Medochemie, ktoré sú dostupné na webovej stránke www.medochemie.com.

1.    Právo na Informácie

Dotknuté osoby majú právo získať určité informácie o zhromažďovaní a spracúvaní osobných údajov prevádzkovateľom. Cieľom je zabezpečiť, aby spoločnosť Medochemie Limited spracúvala osobné údaje, ktoré má k dispozícii, spravodlivým a transparentným spôsobom. Všetky relevantné informácie nájdete v Zásadách ochrany osobných údajov a Zásadách používania súborov cookies spoločnosti Medochemie, ktoré sú k dispozícii na webovej stránke www.medochemie.com. 

Na základe žiadosti je spoločnosť Medochemie Limited pripravená poskytnúť dotknutej osobe podrobné informácie o osobných údajoch, ktoré organizácia uchováva, a o spôsobe uchovávania, spravovania a spracúvania týchto údajov.  Žiadosť môže byť predložená vyplnením a odoslaním príslušného formulára žiadosti, ako je ďalej uvedené a ako je uvedené v Zásadách ochrany osobných údajov a Zásadách používania súborov cookies spoločnosti Medochemie.


a) Ak sú osobné údaje zhromažďované spoločnosťou Medochemie priamo od dotknutej osoby.

Keď spoločnosť Medochemie zhromažďuje osobné údaje priamo od dotknutej osoby, platí nasledovné:  


•    Prevádzkovateľom údajov je spoločnosť Medochemie Limited, registrovaná na Cypre. 
• Zodpovednou osobou pre ochranu osobných údajov spoločnosti Medochemie a hlavnou kontaktnou osobou je pani Giota Andreou, ktorú môžu dotknuté osoby kontaktovať elektronicky na adrese dpo@medochemie.com alebo telefonicky na čísle 00357 25852696.
•    Účely, na ktoré spoločnosť Medochemie zhromažďuje a spracúva akékoľvek osobné údaje, sú:
(a) zabezpečiť, aby všetky relevantné a primerané informácie o jej zamestnancoch boli uchovávané v súlade s miestnymi, európskymi a medzinárodnými právnymi predpismi alebo inými ustanoveniami alebo požiadavkami.
(b) zabezpečiť, aby boli uchovávané všetky relevantné a primerané informácie o uchádzačoch.
(c) zabezpečiť, aby boli uchovávané všetky relevantné a primerané informácie o osobách, ktoré podávajú sťažnosti a hlásenia týkajúce sa farmakovigilancie.
(d) zlepšiť produkty a služby spoločnosti Medochemie;
(e) vyhodnotiť trh a zlepšiť marketing.
(f) dôvody týkajúce sa prevádzky, zlepšenia prevádzky, inovácie a marketingu podnikania spoločnosti Medochemie.
•    Právny základ pre spracovanie niektorých z vyššie uvedených zhromaždených informácií vyplýva z medzinárodných, európskych a miestnych právnych predpisov, ako aj z nariadení upravujúcich farmaceutické podniky a výrobcov. Alternatívne sa takéto osobné informácie zhromažďujú od dotknutej osoby a spracúvajú sa na základe súhlasu dotknutej osoby.
•    Spoločnosť Medochemie môže takéto osobné údaje prenášať mimo jurisdikcie, v rámci ktorej sa takéto údaje zhromažďujú, do iných spoločností v skupine spoločností Medochemie. Takéto spoločnosti, či už v rámci EÚ alebo mimo nej, sú viazané súčasnými alebo podobnými Zásadami ochrany osobných údajov a Zásadami súborov cookies spoločnosti Medochemie.
•    Podrobnosti o dobe uchovávania údajov nájdete v Zásadách ochrany osobných údajov a súborov cookie spoločnosti Medochemie, ktorá je k dispozícii na adrese www.medochemie.com.
•    Ak je potrebné poskytnúť informácie na základe zákona, štatútu, zmluvy alebo z iného dôvodu, spoločnosť Medochemie o tom informuje dotknutú osobu a tiež o dôsledkoch neposkytnutia požadovaných osobných údajov.

V prípade, že Medochemie použije osobné údaje na účel odlišný od pôvodného, pre ktorý boli zhromaždené, Medochemie o tomto novom účele primerane informuje dotknutú osobu pred začatím spracúvania.
(b) Osobné údaje získané od tretej strany
V prípade, že spoločnosť Medochemie získa osobné údaje o dotknutej osobe od tretej strany, je povinná informovať dotknutú osobu o získaní týchto údajov. Toto oznámenie musí obsahovať informácie o kategóriách osobných údajov, ktoré spoločnosť Medochemie zbiera, a o zdroji týchto údajov, vrátane informácie, či pochádzajú z verejne dostupných zdrojov.

Spoločnosť Medochemie sa bude snažiť informovať dotknutú osobu o získaných údajoch v primeranej lehote od ich prijatia a o účele, na ktorý boli tieto údaje získané.  V prípade, že spoločnosť Medochemie bude chcieť údaje použiť na iné účely, ako bolo pôvodne uvedené, spoločnosť Medochemie kontaktuje dotknutú osobu pred spracovaním o novom účele spracúvania údajov.


Spoločnosť Medochemie bude oslobodená od vyššie uvedených povinností, ak:
 
•    Dotknutá osoba už má požadované informácie.
• Poskytnutie informácií je nemožné alebo by si vyžadovalo neprimerané úsilie a prevádzkovateľ údajov prijme opatrenia na ochranu práv dotknutých osôb a tieto opatrenia zverejní sprístupní.
• Právne predpisy EÚ alebo členského štátu platné pre prevádzkovateľa údajov vyžadujú zber, spracovanie alebo zverejnenie osobných údajov a sú prijaté primerané opatrenia na ochranu záujmov dotknutých osôb.
•    Právne predpisy EÚ alebo členského štátu vyžadujú, aby takéto údaje zostali dôverné.

2.    Právo na Prístup k osobným údajom
V súlade s článkom 15 a odôvodnením 63 GDPR majú dotknuté osoby právo:
 
  i.    Získať od prevádzkovateľa potvrdenie, že spracúva ich osobné údaje.
 ii.    Získať prístup k svojim spracúvaným osobným údajom, vrátane práva získať ich kópiu na  požiadanie, pokiaľ poskytnutie kópie nemá nepriaznivý vplyv na práva a slobody iných osôb.
iii.    získať určité informácie o spracúvaní prevádzkovateľom, vrátane:
•    účelov spracúvania údajov;
•    kategórií spracúvaných osobných údajov;
•    príjemcov alebo kategórií príjemcov, ktorí dostávajú osobné údaje od prevádzkovateľa;
•    doby, počas ktorej prevádzkovateľ údajov uchováva osobné údaje, alebo kritérií, ktoré prevádzkovateľ používa na určenie doby uchovávania;
•    informácií o zdroji osobných údajov, ak ich prevádzkovateľ údajov nezískava priamo od dotknutej osoby;
•    informácií o zárukách používaných na zabezpečenie cezhraničného prenosu údajov, ak je to relevantné; a
•    informácií o tom, či prevádzkovateľ používa automatizované rozhodovanie, vrátane profilovania, logiky automatizovaného rozhodovania a dôsledkov tohto spracúvania pre dotknutú osobu.

Ako je podrobne uvedené v tomto vyhlásení o právach dotknutej osoby, dotknutá osoba môže na základe vyššie uvedených informácií: 

•    požiadať o opravu alebo vymazanie osobných údajov;
•    obmedziť alebo namietať proti určitým typom spracúvania osobných údajov; alebo
•    podať sťažnosť miestnemu dozornému orgánu.

Dotknutá osoba má právo požiadať o kópiu údajov uchovávaných spoločnosťou Medochemie Ltd. V prípade, že takáto žiadosť je podaná elektronicky, prevádzkovateľ údajov je povinný poskytnúť informácie v elektronickej forme, ktorá je pre dotknutá osobu prístupná. 

Ak sú žiadosti dotknutej osoby zjavne neopodstatnené alebo neprimerané, prevádzkovateľ môže v súlade s článkom 12 ods. 5 GDPR účtovať primeraný poplatok za poskytnutie informácií alebo za vykonanie požadovaného úkonu.  Spoločnosť Medochemie môže taktiež odmietnuť vyhovieť žiadosti, ak existujú legitímne alebo zákonné alebo iné dôvody, ktoré jej v tom bránia, alebo ak sú žiadosti neprimerané.  

Takéto žiadosti o poskytnutie informácií od spoločnosti Medochemie možno podať prostredníctvom formulára Žiadosť o prístup k osobným údajom spoločnosti Medochemie. 

3.    Právo na Opravu osobných údajov

V súlade s článkom 5 ods. 1 písm. d) nariadenia GDPR spoločnosť Medochemie zabezpečí, aby údaje boli presné a primerane aktualizované, v opačnom prípade je prevádzkovateľ povinný takéto údaje opraviť. 
 
Na posilnenie týchto požiadaviek a na zabezpečenie toho, aby dotknutá osoba mohla takéto nepresné údaje opraviť, nariadenie GDPR v článku 16 osobitne udeľuje dotknutým osobám právo:
 
•    opraviť nepresné osobné údaje, ktoré uchováva prevádzkovateľ. 
•    doplniť akýchkoľvek neúplné osobné údaje, ktoré uchováva prevádzkovateľ.
 
Takúto žiadosť o opravu údajov, ktoré uchováva spoločnosť Medochemie, je možné podať prostredníctvom formulára Žiadosť o opravu údajov dotknutej osoby spoločnosti Medochemie.


4.    Právo na Vymazanie osobných údajov (právo „na zabudnutie “)

Dotknuté osoby majú právo požiadať o vymazanie osobných údajov, ktoré o nich spoločnosť Medochemie uchováva, známe aj ako „Právo na zabudnutie“, ustanovené v článku 17 ods. 1 nariadenia. Dotknutá osoba má právo požiadať o vymazanie svojich osobných údajov, ak platí jedna z nasledujúcich skutočností:
 
i. Osobné údaje už nie sú potrebné na účely, na ktoré ich prevádzkovateľ zhromaždil.
ii. Dotknutá osoba odvolala svoj súhlas so spracúvaním osobných údajov zo strany prevádzkovateľa a na spracúvanie sa nevzťahuje žiadný iný právny základ.
iii. Dotknutá osoba namieta proti spracúvaniu, ktoré je buď:
•      nevyhnutné na splnenie úlohy realizovanej vo verejnom záujme alebo pri výkone verejnej moci  zverenej prevádzkovateľovi; alebo
•      nevyhnutné na dosiahnutie oprávnených záujmov prevádzkovateľa alebo tretej strany; alebo
•      neexistujú žiadne iné závažné oprávnené dôvody na spracúvanie osobných údajov.
iv. Dotknutá osoba namieta proti spracúvaniu na účely priameho marketingu.
v. Prevádzkovateľ spracúval osobné údaje nezákonne.
vi. Právne predpisy Európskej únie alebo členského štátu vyžadujú vymazanie údajov na splnenie zákonnej povinnosti, ktorá sa vzťahuje na prevádzkovateľa.
vii. Prevádzkovateľ zhromaždil osobné údaje v súvislosti s ponukou online služieb deťom v zmysle GDPR, ak by sa niektoré činnosti prevádzkovateľa takto vykladali.


Ak dotknutá osoba požiada o vymazanie osobných údajov z jedného zo zákonných dôvodov, spoločnosť Medochemie údaje bezodkladne vymaže, pokiaľ nie je ich ďalšie uchovávanie nevyhnutné na:

i. Uplatňovanie práva na slobodu prejavu a informácií.
ii. Splnenie právnej povinnosti podľa práva EÚ alebo zákonnej povinnosti členského štátu.
iii. Plnenie úlohy vykonávanej vo verejnom záujme.
iv. Uplatňovanie verejnej moci zverenej prevádzkovateľovi.
v. Dôvody verejného zdravia v súlade s výnimkami pre spracúvanie osobitných kategórií osobných údajov, ako sú informácie o zdraví, ako je uvedené v článkoch 9 ods. 2 písm. h) a i) a 9 ods. 3 GDPR.
vi. Archivačné účely vo verejnom záujme, vedecký alebo historický výskum alebo štatistické účely za určitých okolností.
vii. Preukazovanie, uplatňovanie alebo obhajovovanie právnych nárokov.
 
V nepravdepodobnom prípade, že spoločnosť Medochemie zverejnila osobné údaje dotknutej osoby alebo ich poskytla tretím stranám či v rámci organizácie, spoločnosť Medochemie bezodkladne informuje každého takéhoto prevádzkovateľa tretej strany, ktorý tieto údaje spracúva, o žiadosti dotknutej osoby o vymazanie. To zahŕňa aj odstránenie akýchkoľvek odkazov na tieto osobné údaje, ako aj akýchkoľvek kópií týchto osobných údajov.
 
Takúto žiadosť o vymazanie údajov je možné podať prostredníctvom formulára spoločnosti Medochemie  Žiadosť dotknutej osoby o vymazanie osobných údajov.

5.    Právo na Obmedzenie spracúvania údajov

Podľa článku 18 GDPR majú dotknuté osoby právo za určitých okolností obmedziť spracúvanie svojich osobných údajov. Dotknuté osoby môžu obmedziť spracúvanie svojich osobných údajov v prípadoch, ak:
 
· Dotknutá osoba spochybňuje správnosť osobných údajov. Prevádzkovateľ musí obmedziť spracúvanie spochybnených údajov, kým neoverí ich správnosť.
· Spracúvanie je nezákonné. Namiesto žiadosť o vymazanie môže dotknutá osoba požiadať prevádzkovateľa údajov, aby obmedzil používanie nezákonne spracúvaných osobných údajov.
· Prevádzkovateľ údajov už nepotrebuje spracúvať osobné údaje, ale dotknutá osoba ich potrebuje na preukazovanie, uplatňovanie alebo na obhajobu právnych nárokov.
· Dotknutá osoba namieta proti spracúvaniu, ktoré sa opiera o verejný záujem alebo oprávnené záujmy prevádzkovateľa údajov alebo tretej strany ako právny základ spracúvania podľa článku 6 ods. 1 písm. e) alebo f) GDPR. V takomto prípade musí spoločnosť Medochemie obmedziť spornú činnosť spracúvania, kým sa neoverí, či oprávnené záujmy prevádzkovateľa údajov alebo tretej strany prevažujú nad záujmami dotknutej osoby.

 
Ak dotknutá osoba požiada o obmedzenie spracúvania osobných údajov podľa článku 18 ods. 1, spoločnosť Medochemie môže naďalej uchovávať osobné údaje, avšak môže ich spracúvať iba:
 
•    So súhlasom dotknutej osoby;
•    Na preukazovanie, uplatňovanie alebo obhajovanie právnych nárokov;
•    Na účely ochrany práv inej fyzickej alebo právnickej osoby; alebo
•    Z dôležitých dôvodov verejného záujmu.
 
V prípade, že spoločnosť Medochemie zruší obmedzenie spracúvania údajov, dotknutá osoba bude o tom informovaná.
 
Takúto žiadosť o obmedzenie spracúvania osobných údajov uchovávaných spoločnosťou Medochemie je možné podať prostredníctvom formulára spoločnosti Medochemie Žiadosť o obmedzenie spracúvania údajov dotknutej osoby. 

6.    Právo Namietať proti spracúvaniu údajov

GDPR v článku 21 udeľuje dotknutým osobám právo namietať proti spracúvaniu údajov za určitých okolností, vrátane:

• spracúvania na účely priameho marketing vrátane profilovania súvisiaceho s priamym marketingom. 
• spracúvania na vedecké alebo historické výskumné účely alebo na štatistické účely, pokiaľ spracúvanie nie je nevyhnutné na plnenie úlohy vykonávanej vo verejnom záujme.
• spracúvania vrátane akéhokoľvek profilovania založeného na nasledujúch právnych základoch:
•    nevyhnutné na plnenie úlohy vo verejnom záujme; alebo
•    nevyhnutné na účely oprávnených záujmov prevádzkovateľa údajov alebo tretej strany.
V prípade, že dotknutá osoba namieta proti spracúvaniu osobných údajov, spoločnosť Medochemie prestane spracúvať tieto údaje, pokiaľ sa neuplatní jedna z nasledujúcich výnimiek:
 
•    Spoločnosť Medochemie preukáže závažný oprávnený dôvod na spracúvanie osobných údajov, ktorý preváži nad záujmami dotknutej osoby; alebo 
•    Je potrebné spracúvať osobné údaje na preukazovanie, uplatňovanie alebo obhajovanie právnych nárokov. 

Oznámenie o pokračovaní spracúvania zašle dotknutej osobe spoločnosť Medochemie.

Takúto žiadosť o Námietku proti spracúvaniu údajov uchovávaných spoločnosťou Medochemie je možné podať prostredníctvom formulára Žiadosť Námietka dotknutej osoby proti spracúvaniu údajov.  


7.    Právo na Prenosnosť údajov

GDPR dáva dotknutým osobám právo na prenosnosť údajov podľa článku 20. Právo na prenosnosť údajov sa líši od práva na prístup k osobným údajom. Právo dotknutej osoby na prenosnosť údajov zahŕňa právo:

• Získať od spoločnosti Medochemie kópiu osobných údajov v bežne používanom a strojovo čitateľnom formáte a uložiť ich na ďalšie osobné použitie na súkromnom zariadení;
• Preniesť osobné údaje inému prevádzkovateľovi údajov;
• Nechať preniesť svoje osobné údaje priamo od jedného prevádzkovateľa údajov k druhému, ak je to technicky možné.

Právo na prenosnosť údajov sa vzťahuje na osobné údaje o dotknutej osobe a pseudonymizované údaje, ktoré je možné jednoznačne prepojiť s dotknutou osobou. Patria sem informácie poskytnuté spoločnosti Medochemie dotknutou osobou, ako sú meno a kontaktné údaje, ako aj informácie získané pozorovaním činnosti doktnutej osoby, napríklad surové údaje spracované inteligentným meracím zariadením, záznamy o aktivitách, história používania webových stránok alebo história vyhľadávania. Nezahŕňa však osobné údaje, ktoré spoločnosť Medochemie generuje v rámci spracovania údajov, napríklad údaje odvodené v procese profilovania z osobných údajov poskytnutých dotknutou osobou

Právo na prenosnosť údajov sa vzťahuje iba na automatizované spracúvanie údajov, ktoré je buď:
 
•    založené na súhlase dotknutej osoby; alebo
•    nevyhnutné na plnenie zmluvy medzi prevádzkovateľom údajov a dotknutou osobou.

Spoločnosť Medochemie môže odmietnuť vyhovieť žiadosti dotknutej osoby v prípade, ak by takáto prenosnosť údajov mohla ovplyvniť práva a slobody tretích strán.  V prípade, že údaje obsahujú informácie tretích strán, potom spracovateľ údajov, ktorému spoločnosť Medochemie údaje prenesie, má zákonný dôvod na spracúvanie takýchto osobných údajov. 

Spoločnosť Medochemie uchováva všetky osobné údaje iba počas doby uchovávania stanovenej v ich Zásadách ochrany osobných údajov.
 
Takúto žiadosť o prenosnosť údajov je možné podať prostredníctvom formulára Źiadosť o prenosnosť údajov spoločnosti Medochemie. 


8.    Právo Namietať proti automatizovanému individuálnemu rozhodovaniu vrátane profilovania


Dotknuté osoby majú podľa článku 22 GDPR právo, aby neboli podrobené automatizovanému rozhodovaniu, vrátane profilovania, ktoré má právne alebo iné významné dôsledky pre doktnuté osobu. Toto právo sa neuplatňuje, ak je automatizované rozhodnutie:
• Nevyhnutné na uzatvorenie alebo plnenie zmluvy s dotknutou osobou;
• Oprávnené právnymi predpismi EÚ alebo členského štátu, ktoré sa vzťahujú na prevádzkovateľa údajov, ak tieto právne predpisy vyžadujú primerané opatrenia na ochranu práv a slobôd dotknutej osoby a jej oprávnených záujmov;
• Založené na výslovnom súhlase dotknutej osoby.
  
Takúto žiadosť o námietku proti automatizovanému rozhodovaniu je možné podať prostredníctvom formulára spoločnosti Medochemie Žiadosť doktnutej osoby o námietku proti automatizovanému rozhodovaniu vrátane profilovania. 

9.    Právo na Oznámenie porušenia ochrany osobných údajov
Ak je pravdepodobné, že porušenie ochrany osobných údajov povedie k riziku  pre práva dotknutej osoby, spoločnosť Medochemie bez zbytočného odkladu informuje dotknuté osoby o tomto porušení ochrany osobných údajov

10.    Odpoveď na žiadosti dotknutej osoby

Spoločnosť Medochemie je povinná reagovať na akúkoľvek žiadosť najneskôr do jedného kalendárneho mesiaca od prijatia žiadosti od dotknutej osoby. V prípade, že na vykonanie všetkých potrebných opatrení je potrebná dlhšia lehota, spoločnosť Medochemie o tom dotknutú osobu informuje a poskytne jej vysvetlenie oneskorenia. 

V prípade, že spoločnosť Medochemie na žiadosť nereaguje, informuje dotknutú osobu o dôvodoch, prečo neboli prijaté žiadne ďalšie opatrenia, a poskytne jej informácie o dozornom orgáne, ktorému možno podať sťažnosť, v tomto prípade nezávislý orgán verejnej správy Data Commissioner of the Republic of Cyprus alebo o ekvivalentnom orgáne v iných jurisdikciách. 

V prípade nadmerného počtu žiadostí zo strany dotknutej osoby môže spoločnosť Medochemie účtovať primeraný poplatok zohľadňujúci administratívne náklady spojené s poskytnutím informácií alebo vykonaním požadovaného opatrenia, alebo môže dokonca odmietnuť vyhovieť žiadosti.

Pri odpovedi na žiadosť a v prípade, že spoločnosť Medochemie má oprávnené pochybnosti o totožnosti osoby podávajúcej žiadosť, môže spoločnosť Medochemie požadovať dodatočné informácie na potvrdenie totožnosti dotknutej osoby alebo osoby žiadajúcej takéto informácie v mene dotknutej osoby.
 
Prevádzkovatelia údajov nezodpovedajú za spracúvanie údajov dotknutou osobou alebo inou spoločnosťou, ktorá osobné údaje obdržala v rámci žiadosti o prenosnosť údajov. Príjemca osobných údajov sa stáva prevádzkovateľom údajov a podlieha požiadavkám GDPR.

11.    Povinnosti spoločnosti Medochemie v súvislosti s právami dotknutých osôb

Spoločnosť Medochemie si uvedomuje význam práva dotknutých osôb na nakladanie so svojimi osobnými údajmi. Preto prijímajú všetky potrebné opatrenia, aby všetkým dotknutým osobám, ktorých údaje spracúva spoločnosť Medochemie, uľahčili výkon a uplatňovanie ich práv vyplývajúcich z uplatňovania nariadenia GDPR.

Spoločnosť Medochemie sa zaväzuje efektívne komunikovať s dotknutými osobami a poskytovať všetky príslušné oznámenia týkajúce sa spracúvania osobných údajov a reagovať na žiadosti dotknutých osôb do jedného mesiaca od prijatia akéhokoľvek typu žiadosti. 

Spoločnosť Medochemie sa snaží chrániť všetky informácie dotknutých osôb, avšak v nepravdepodobnom prípade porušenia bezpečnosti bude dotknutá osoba informovaná v súlade s nariadením GDPR. 

Spoločnosť Medochemie sa bude snažiť v plnej miere dodržiavať všetky svoje povinnosti vyplývajúce z GDPR a príslušných usmernení.  Tento document bude aktualizovaný tak, aby spĺňal tieto požiadavky a povinnosti a ďalšie oznámenie o jeho zmene sa nepovažuje za potrebné. 

